CELEX: 62016CA0529
Language: bg
Date: 2017-12-20 00:00:00
Title: Дело C-529/16: Решение на Съда (първи състав) от 20 декември 2017 г. (преюдициално запитване от Finanzgericht München — Германия) — Hamamatsu Photonics Deutschland GmbH/Hauptzollamt München (Преюдициално запитване — Обща митническа тарифа — Митнически кодекс — Член 29 — Определяне на митническата стойност — Трансгранични операции между свързани дружества — Предварително споразумение за ценообразуване — Уговорена трансферна цена, която се състои от първоначално фактурирана и декларирана сума и от извършена след периода на фактуриране фиксирана корекция)

26.2.2018   
            
            
               BG
            
            
               Официален вестник на Европейския съюз
            
            
               C 72/25
            
         Решение на Съда (първи състав) от 20 декември 2017 г. (преюдициално запитване от Finanzgericht München — Германия) — Hamamatsu Photonics Deutschland GmbH/Hauptzollamt München
   (Дело C-529/16) (1)
   
   ((Преюдициално запитване - Обща митническа тарифа - Митнически кодекс - Член 29 - Определяне на митническата стойност - Трансгранични операции между свързани дружества - Предварително споразумение за ценообразуване - Уговорена трансферна цена, която се състои от първоначално фактурирана и декларирана сума и от извършена след периода на фактуриране фиксирана корекция))
   (2018/C 072/33)
   Език на производството: немски
   
      Запитваща юрисдикция
   
   Finanzgericht München
   
      Страни в главното производство
   
   
      Жалбоподател: Hamamatsu Photonics Deutschland GmbH
   
      Ответник: Hauptzollamt München
   
      Диспозитив
   
   Членове 28—31 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността, изменен с Регламент (ЕО) № 82/97 на Европейския парламент и на Съвета от 19 декември 1996 г., трябва да се тълкуват в смисъл, че не допускат за митническа стойност да се приеме уговорена договорна стойност, която се състои, в едната си част, от първоначално фактурирана и декларирана сума, а в другата си част, от фиксирана корекция, извършена след периода на фактуриране, без в края на периода на фактуриране да е възможно да се знае дали корекцията ще се извърши в посока увеличение или намаление.
   
      (1)  ОВ C 30, 30.1.2017 г.